open-index/open-wikipedia-markdown huggingface dataset:
הקמתו מן המתים של בן האלמנה מנעים

[ממוזער|384x384 פיקסלים| החייאת בנה של האלמנה מנעים, מאת לוקאס קראנאך הצעיר, משנת 1569, בכנסיית העיר [ויטנברג.]]
**הקמתו מן המתים של בן האלמנה מנעים**, הוא אחד מן הנסים של ישו בבשורת לוקס. ישו הגיע לכפר נין במהלך טקס ההלוויה של בנה של אלמנה, והקים לתחיה מן המוות את בנה הצעיר (בשורת לוקס ז': 17-11).

הכפר נעים היום נין, (או ניין או נעין) הוא כפר ערבי-ישראלי הנמצא צפונית-מזרחית לעיר עפולה, בסמוך לקיבוץ דברת.

נס זה הוא הראשון מבין שלושת הנסים של ישו בבשורות הקנוניות שבהן הוא מקים מתים לתחיה. שני הנסים האחרים הם החייאתה של בת יאיר והחיאתו של לזרוס.

## תיאור המעשה
למחרת נס ריפוי עבדו של שר המאה, יצא ישו מכפר נחום והלך עם רבים מתלמידיו ועוד המון עם רב לעבר הכפר נעים. כאשר קרב אל העיר ראה את תהלוכת הלווייתו של בנה של אלמנה מן העיר. כאבה ואבלה הכבד של האלמנה, שאבדה בנוסף לבעלה גם את בנה היחיד, נגע לליבו, ורחמיו נכמרו עליה. הוא אמר לה "אל תבכי", ניגש למיטה עליה הושכבה גופת הנער ונגע בה, ואמר אל הנער "קום". הנער התעורר לחיים והתחיל לדבר. ישו מסר את הבן החי לאמו. כל הנוכחים שצפו בנס הקמת הנער המת, התמלאו יראה, שיבחו את אלוהים ואמרו שנביא גדול קם בקרב עם ישראל. הנס הזה התפרסם ברחבי ארץ יהודה.

## תיאור הנס בבשורת לוקס
בפרק ז' בבשורה לפי לוקס מתואר הנס כך:

## פרשנות
[שמאל|ממוזער|230x230 פיקסלים| [כנסיית בן האלמנה בכפר נין, הנחשב כאתר שבו נעשה הנס.]]
קיימות שתי דוגמאות מן התנ"ך בהן התרחשה החייאת מתים:

הראשונה – החייאתו של בן האלמנה מצרפת, על ידי אליהו הנביא בתנ"ך (ספר מלכים א' פרק י"ז). נס זה נתפס על ידי פרופסור פרד קראדוק (מרצה לשעבר לתאולוגיה באוניברסיטת אמורי בטנסי) כדגם לנס זה של ישו, שכן יש כמה מקבילות בפרטים.

השנייה – החייאתו של בן האישה משונם על ידי אלישע הנביא (ספר מלכים ב' פרק ד' 37-32) גם כן דומה, לרבות תגובת הנוכחים.

מיקומו של הכפר נעים (נין) קרוב מאוד לשונם, המזוהה עם סולם המודרני. סינקלייר פרגוסון (תאולוג וכומר סקוטי) מפנה את תשומת הלב לכך, שזו דוגמה לתבנית חוזרת ונשנית בתולדות הגאולה. הוא מסיק כי ישנו כאן חזרה על דפוס שבו:"מגיעה למלואה בדמותו של ישו המשיח, הנביא הגדול, המרפא לא רק באמצעות סמכות שהואצלה עליו מאלוהים, אלא בסמכותו שלו, ללא סיוע בטקסים או בתפילות, בפשטות, תוך שימוש בדיבור ישיר. כזה הוא מושיעו של עם ישראל.האישה בסיפור התאלמנה מבעלה ואבדה גם את בנה היחיד, כך שלא נותר לה איש שיתמוך בה. ייתכן שאובדן בנה היחיד היה מותיר אותה תלויה בחסדיהם של קרובי משפחתה ושכנים.

סיפור זה יחד עם הסיפור הקודם על נס ריפוי עבדו של שר המאה משמש מבוא להבטחה של ישו לשליחיו של יוחנן המטביל שהיה הכלוא באותה עת, שהוא אכן, "ההוא שעתיד לבוא" (לוקס ז: 19), שכן, "המתים קמים לתחיה" (לוקס ז': 22).

## ראו גם
* ישו
* הנסים של ישו
* משלי ישו
* כנסיית בן האלמנה

## קישורים חיצוניים

## הערות שוליים

קטגוריה:בשורות
קטגוריה:הברית החדשה
קטגוריה:ישו
קטגוריה:נסים בנצרות
אלזה זון-רתל

**אליזבת "אלזה" יוהאנה מרתה מון זון-רתל** (בגרמנית: **Elisabeth "Else" Johanna Martha Maria Sohn-Rethel**; 14 במרץ 1853 – 22 בינואר 1933) הייתה ציירת וזמרת גרמנייה, פעילה ברבע האחרון של המאה ה-19.

## ביוגרפיה
אליזבת יוהאנה מרתה מריה רתל נולדה ב-14 במרץ 1853 ברומא, איטליה למשפחה יהודית גרמנית מהמעמד הגבוה. אמה הייתה מארי אליזבת הנרייטה פיליפינה גרהל ואביה היה צייר ההיסטוריה, אלפרד רתל. היא הייתה צאצאית מצד אמהּ ממשפחת אופנהיים האצילית, סבהּ הגדול היה הבנקאי מרטין וילהלם אופנהיים. סבהּ מצד אמהּ היה צייר הדיוקנאות והמיניאטורות אוגוסט גרהל (גר'). זון-רטל גודלה על ידי אמה וסבה וסבתה מצד אמה בווילה רוזה (בדרזדן) בגלל בעיות בריאות הנפש של אביה.

בשנת 1873 התחתנה עם הצייר קרל רודולף זון בכנסיית לושוויץ בדרזדן. לאחר הנישואין היא עברה לדיסלדורף, שם התגוררה משפחת בעלה. בין השנים 1860 ו-1900, היא אימצה את מקצוע השירה מכיוון שהם היו זקוקים להכנסה רבה יותר, וכתוצאה מכך היא התקבלה בברכה לחברה הגבוהה בדיסלדורף ולעיתים קרובות הייתה מופיעה בסלונים ובמפגשים חברתיים אחרים.

ב־8 בפברואר 1875 ילדה זון-רתל את בנה הבכור, אלפרד זון-רתל. ילדיה האחרים כללו את אוטו זון-רתל (1877–1949), קרלי זון-רתל (1882–1966) ומירה זון-רטל הייזר (1884–1974). שלושת הבנים הפכו לציירים ובתה התחתנה עם הצייר ורנר הייזר.

בשנת 1928 כתבה זון-רטל את זיכרונותיה, שלימים נערכה ופורסמו כספר בשנת 2016.

זון-רתל נפטרה ב־22 בינואר 1933 בביתה בדיסלדורף, כמה ימים לפני שאדולף היטלר תפס את השלטון.

היא נקברה בבית העלמין נורדפרידהוף בדיסלדורף.

## גלריה
 
File:Elisabeth Grahl mit Enklin Else Rethel 1858.jpg| אלזה וסבתה אליזבת רהל לבית אופנהיים
File:Sohn-Rethel Familie Foto ca. 1900.JPG|משפחת זון-רתל, 1900.אלזה, למטה באמצע; מימינה בעלה קרל
File:Grabstelle Feld 70, Karl, Else und Karli Sohn, Frau Alfred Rethel, Werner und Mira Heuser, Klaus Heuser.jpg|קברי משפחת זון-רתל וילדיהם
File:Bach-Verein zu Düsseldorf - Programm 20. Oktober 1878.JPG|תוכנית קונצרט באך, 1878, בהשתתפות אלזה זון-רתל


## קישורים חיצוניים

* 

## הערות שוליים

קטגוריה:זמרות גרמניות
קטגוריה:יהודיות גרמניות
קטגוריה:ציירות גרמניות
קטגוריה:ציירים גרמנים
קטגוריה:גרמניות שנולדו ב-1853
קטגוריה:גרמנים שנולדו ב-1853
קטגוריה:גרמניות שנפטרו ב-1933
קטגוריה:גרמנים שנפטרו ב-1933
הילד עם האופניים

**הילד עם אופניים** (בצרפתית: **Le gamin au vélo**) הוא סרט דרמה משנת 2011 של האחים ז'אן-פייר ולוק דרדאן, בכיכובם של תומה דורה וססיל דה פראנס. הסרט מספר את סיפורו של סיריל, ילד בן 12 נטוש ומופרע, המתגורר בפנימיה, ונחוש למצוא מחדש את אביו. סמנתה, בעלת מספרה הנקלעת לאחד מאירועי הבריחה של סיריל במטרה למצוא את אביו, מחליטה לפורש עליו את חסותה.

הסרט הופק בבלגיה ובצרפת. אף על הסרט נשאר נאמן לריאליזם הקולנועי שאפיין את סרטיהם הקודמות של האחים, הסרט נבדל מהם בשל שימוש באסתטיקה ומיז-אנ-סצנה בהירה יחסית, ובתסריט השואב השראה מאגדות (בדומה לנעשה בשלהי הנאו-ריאליזם האיטלקי). בסרט זה, בשונה מסרטים אחרים של האחים דרדאן נעשה שימוש במוזיקה נונ-דיאגטית בפסקול. הופעת הבכורה של הסרט התקיימה בפסטיבל הקולנוע בקאן בשנת 2011 בו זכה בגרנד פרי (לצד "היו זמנים באנטוליה" של נורי בילגה ג'יילאן).

## שחקנים
ממוזער|האחים דרדן יחד עם תומאס דורה וססיל דה פראנס, 2011.
* תומאס דורה  – סיריל קתול
* ססיל דה פראנס – סמנתה, ספרית והאומנת של סיריל
* ז'רמי רנייה – גיא קתול, אביו של סיריל
* פבריציו רונגיונה  – מוכר ספרים
* אגון די מאטאו  – ווסקר, נער אלים
* אוליבייה גורמה  – מנהל בית קפה
* Myriem Akheddiou  – אסיסטנטית

## קישורים חיצוניים
* 

* הילד עם האופניים: תנועה ורגש מאמר מאת ג'ף אנדרו באוסף קריטריון 

### ביקורת
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטים צרפתיים
קטגוריה:סרטים בצרפתית
קטגוריה:סרטים איטלקיים
קטגוריה:סרטי דרמה איטלקיים
קטגוריה:סרטי דרמה צרפתיים
קטגוריה:סרטים בלגיים
קטגוריה:סרטי 2011
ל'אוסאנוגרפיק

**ל'אוסאנוגרפיק** (בספרדית: **L'Oceanogràfic**) הוא אושנריום (אקווריום ציבורי), הממוקם על ערוץ נהר הטוריה היבש מדרום-מזרח למרכז העיר ולנסיה בספרד, בו מיוצגים בתי גידול ימיים שונים. הוא משולב בתוך המתחם התרבותי המכונה עיר האמנויות והמדעים ונפתח ב-14 בפברואר 2003.

זהו חלל המוקדש להיכרות עם העולם התת-ימי הכולל אקווריומים ענקיים, מופעי דולפינים ובריכות מים עם בעלי חיים שונים. זהו אקווריום האוקיינוגרפיה הגדול ביותר באירופה, בשטח של 110,000 מ"ר ו-42 מיליוני ליטרים של מים. המבנה בנוי בצורת חבצלת מים והוא פרי עבודתו של האדריכל פליקס קנדלה.

## מידע כללי
שמאל|ממוזער| המסעדה התת-מימית
ל'אוסאנוגרפיק הוא המתחם הגדול מסוגו באירופה, המשתרע על פני  ומחזיק בנפח של  של מים, כולל דולפינריום בנפח  ומכל בנפח  המדמה אוקיינוס עם דמויי כריש, בטאים ודגים אחרים.

בל'אוסאנוגרפיק מתגוררים 45,000 בעלי חיים מ-500 מינים שונים - כולל כרישים, פינגוויניים, דולפינים, אריות ים, סוסי ים, לווייתני בלאוגה, ציפורים, זוחלים וחסרי חוליות - כולם מאכלסים תשעה מגדלים תת-מימיים דו-קומתיים המייצגים את המערכות האקולוגיות העיקריות של כדור הארץ. האקווריומים משתמשים במי ים שנשאבים מחוף "לה מלווה-רוזה".

הפארק מחולק לעשרה אזורים: האזורים הימיים מסודרים לבתי גידול ים תיכוניים, האוקיינוסים הארקטיים, איים, הטרופיים, הים הממוזג וים סוף. הפארק כולל גם דולפינריום, על שטח של ביצות מנגרובים וביצות. במקום גם גינה עם יותר מ-80 מינים שונים של צמחים.

## תכנון ותפעול
ממוזער| גגותיה הדקים של קנדלה ב- L'Oceanogràfic (2019)
מבנה הקליפה הדק מבטון מזוין בסיבי פלדה תוכנן על ידי האדריכל הנודע פליקס קנדלה, בגיל 87 בשנת 1997, ומהנדסי המבנים אלברטו דומינגו וקרלוס לאזארו. צורת הפרבולה ההיפרבולית הייחודית של הגג מזכירה את מסעדת לוס מנטיאליס במקסיקו סיטי, אותה תכננה קנדלה בשנת 1958. 

ל'אוסאנוגרפיק מופעל כיום בשותפות עם מרכז המדע הימי בוונקובר, קולומביה הבריטית, קנדה.

## דרכי הגעה
אל ל'אוסאנוגרפיק ניתן להגיע באמצעות מטרו, לרדת בתחנת Alameda או באמצעות קווי האוטובוס מספר 15, 25 ו-95.

## קישורים חיצוניים

* 

## הערות שוליים

קטגוריה:ולנסיה: מבנים
קטגוריה:אקווריומים
קטגוריה:אירופה: גני חיות
שרי בוסטוס

**שרי בוסטוס** (באנגלית: **Cheri Bustos**; נולדה ב-17 באוקטובר 1961) היא פוליטיקאית אמריקאית, חברת המפלגה הדמוקרטית שכיהנה כחברת בית הנבחרים של ארצות הברית מטעם מחוז הקונגרס ה-17 של אילינוי.

## ביוגרפיה
בוסטוס נטולד בספרינגפילד שבאילינוי אחת משלושה ילדיהם של ג'ין ואן קולאהן. ב-1983 סיימה תואר ראשון במדע המדינה מאוניברסיטת מרילנד וב-1985 סיימה תואר שני בעיתונאות מאוניברסיטת אילינוי בספרינגפילד. היא עבדה ככתבת בעיתון ב"Quad-City Times" המסקר את אזור "מרובע הערים" (Quad Cities). בשנים 2001 עד 2011 עבדה כמנהל התקשורת התאגידית וכסגנית נשיא ברשת מרפאות ובתי חולים.

ב-2007 נבחרה למועצת העיר איסט מולין שבאילינוי וכיהנה עד ספטמבר 2011, עת הודיעה על כוונתה להתמודד לקונגרס האמריקאי.

בבחירות 2012 התמודדה מטעם המפלגה הדמוקרטית לנציגות המחוז ה-17 של אילינוי בבית הנבחרים. היא גברה על חבר הקונגרס המכהן בובי שילינג ברוב של 53% ובבחירות 2014 גברה עליו שוב ברוב של 55%. היא ניצחה בקלות בבחירות ב-2016 וב-2018, וב-2020 התמודדה נגד אסתר ג'ון קינג וגברה עליה ברוב של 52%. בבית הנבחרים מכהנת כחברת ועדת החקלאות, ועדת התחבורה והתשתיות, וועדת ההקצבות. בקונגרס ה-117 היא מכהנת כיו"ר משותף של ועדת ההיגוי של הסיעה הדמוקרטית בבית הנבחרים (יחד עם אריק סוולוול, וברברה לי).

ב-30 באפריל 2021 הכריזה בוסטוס על פרישתה מבית הנבחרים של ארצות הברית לקראת בחירות 2022.

בוסטוס נשואה לגרי והם הורים לשלושה בנים.

## קישורים חיצוניים

* 

* 

## הערות שוליים

קטגוריה:אמריקאים ילידי אילינוי
קטגוריה:ספרינגפילד (אילינוי): אישים
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מאילינוי
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:בוגרי מכללת אילינוי
קטגוריה:בוגרי אוניברסיטת אילינוי
קטגוריה:בוגרי אוניברסיטת מרילנד
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
מר בלנדינגס בונה את בית חלומותיו

**מר בלנדינגס בונה את בית חלומותיו** (באנגלית: **Mr. Blandings Builds His Dream House**) הוא סרט קומדיה אמריקאי בשחור-לבן משנת 1948, בבימויו של ה.ק. פוטר, עם קרי גרנט, מירנה לוי ומלווין דאגלס בתפקידים הראשיים.

התסריט מבוסס על רב מכר בשם זה משנת 1946 מאת אריק הודג'ינס  (1946). בספר הוא מתאר את צרותיו כשרצה לבנות בית גדול לבני משפחתו ונכנס לחובות.

זה שיתוף הפעולה השלישי והאחרון של קרי גרנט ומירנה לוי לאחר "כנפיים בחשיכה" (1935) ו"הרווק ובת הטיפש עשרה" (1947).

מלווין דאגלס גם מלווה בקולו את סיפור העלילה.

## תקציר העלילה
ג'יימס "גים" בלנדינגס (קרי גרנט) ורעייתו מיוריאל (מירנה לוי) גרים עם שתי בנותיהן בדירה קטנה במנהטן. ג'ים הוא רעיונאי בחברת פרסום ומתחבט בזמן האחרון למצוא סיסמת פרסומת מתאימה למותג WHAM של בשר חזיר (HAM), אם לא יצליח, מישרתו בסכנה.

הדירה קטנה וזקוקה לשיפוץ שיסתכם ב-7,000 דולר. הם מחליטים במקום זה לרכוש בית עם שטח בקונטיקט הסמוכה. סוכן נדל"ן ממולח מצליח לשנע אותם לרכוש בית גדול בן 200 שנים עם "היסטוריה" כי במקום זה השקה גנרל הורשיו גייטס את סוסיו במהלך מלחמת העצמאות של ארצות הברית. הם רוכשים את המקום ב-10,000 דולר.

ביל קול (מלווין דאגלס) הוא עורך דין וידיד המשפחה. בעבר למד עם מיוריאל והיה בן זוגה. הוא קורא את החוזה ומגלה שעל הבניין יש משכנתא וכי שילמו מחיר מופרז. מסתבר שהבניין הוא למעשה חורבה ויש להרסו ולבנות בנותו מחדש.

הזוג מציג בפני הארכיטקט סימס (רג'יינלד דני), הוראות להרחיב את הבניין, להוסיף חדרים וחדרים שרות ומתברר שעל כל זה עליהם להוסיף עוד 11,000 דולר. ג'ים מיואש לאחר שרוקן את כל קופות החיסכון שלו. בני הזוג מתחילים לריב וג'ים חושד במיוריאל שיש לה קשר עם ביל.

ההוצאות מאמירות וג'ים מיואש. הוא מסתגר במשרד החברה כל הלילה ועדיין לא מצא סיסמה טובה למוצר. לפנות בוקר הוא חוזר לבית בקונטיקט ומגיע למסקנה כי "יש דברים שנקנים דרך הלב ולא דרך הראש".

כשהם יושבים לאכול מפטירה העוזרת גוסי (לואיז ביוורס) את המשפט "If you ain't eatin' Wham, you ain't eatin' ham". ג'ים קופץ משמחה אכן הסיסמה הצליחה ומקומו של ג'ים בחברה הובטח.

לבסוף רואים את הבית החדש עם השטח הנרחב והבנות שמשחקות וג'ים אוחז בידו את הספר "מר בלנדינגס בונה את בית חלומותיו" ומזמין את כולם לבקר בביתו החדש.

## צוות השחקנים

## קישורים חיצוניים

* 
* קדימון למר בלנדינגס בונה את בית חלומותיו, באתר יוטיוב
* קרי גרנט ומירנה לוי מתכננים את בית החלומות עם הארכיטקט, באתר יוטיוב
* מר בלנדינגס בונה את בית חלומותיו, באתר TCM

קטגוריה:סרטי 1948
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי קומדיה אמריקאיים
קטגוריה:סרטי קרי גרנט
קטגוריה:סרטי RKO
קטגוריה:סרטים המבוססים על רומנים אמריקאים
השיטפונות ברומניה (1970)

160px|ממוזער|שמאל|בול רומני, שהופק לזכר אירועי השיטפונות
[שמאל|ממוזער|250 פיקסלים|ביקורו של [ניקולאה צ'אושסקו במחוזות חבל מולדובה, שנפגעו בשיטפונות]]
בחודש מאי 1970, ברומניה, היו שיטפונות חזקים, שגרמו לנזקים גדולים לרכוש ואבדן חיי אדם. השיטפונות של מאי 1970 גרמו למותם של 52 בני אדם, להצפתם של 85.000 בתים ולהרס מלא של 13.000 מבנים. השיטפונות כיסו יותר ממיליון הקטרים ביותר מ-1500 יישובים. השיטפונות נגרמו על ידי המסה מהירה של שלגים, שירדו בהרים וגשמים ממושכים ושופעים. הגל הראשון של השיטפונות התרחש בימים 12 עד 15 במאי 1970 והשפיע על 37 מתוך 39 מחוזות רומניה. הגל השני של השיטפונות התרחש בימים 23 עד 25 במאי, כאשר רומניה הייתה בעיצומו של מאמץ לתקן את הנזקים של הגל הראשון.

## קישורים חיצוניים
* Balan Emanuel, Scurt istoric al inundaţiilor în spaţiul românesc în secolele XIII-XXI 
* Inundațiile din ’70: „Orașul a fost salvat”  

## הערות שוליים

רומניה 1970
קטגוריה:רומניה: נהרות ונחלים
קטגוריה:רומניה: היסטוריה
קטגוריה:אסונות ב-1970
מטאראם (עיר)

**מטאראם** (באינדונזית: **Mataram**) היא בירת מחוז מערב איי סונדה הקטנים באינדונזיה. נוסף על היותה בירת המחוז, מטאראם הפכה גם למרכז השלטון, החינוך, המסחר, התעשייה והשירותים. העיר מטאראם מורכבת משלוש עיירות, ממערב למזרח, אמפנאן, מטאראם וצ'אקראנגארה. שכל אחת אמנם משמשת כעיירה בפני עצמה אך הן מתנהלות יחד. אמפנאן היא עיר הנמל, במטאראם נמצאים המשרדים הממשלתיים של המחוז וצ'אקראנגארה היא המרכז המסחרי הגדול באי.

## גאוגרפיה
העיר שוכנת באי לומבוק המהווה חלק משרשרת איי סונדה הקטנים על חוף האוקיינוס ההודי ומוקפת מכיווני צפון, דרום ומזרח בנפת מערב לומבוק (אם כי מבחינה אדמיניסטרטיבית היא אינה חלק מנפה זו). העיר מטאראם היא עיר נמל וכיאה לעיר נמל היא שטוחה יחסית כשהגובה המרבי בה הוא 50 מ' מעל פני הים. המבנה הגאולוגי של העיר מטראם הוא ברובו משקעי חרסית וטוף שהם מרבצי סחף שמקורם בפעילות הר הגעש רינג'אני.

## אקלים
במטאראם יש אקלים מונסוני טרופי (Am) הכולל שתי עונות, העונה הגשומה והעונה היבשה. עם גשמים עזים מנובמבר עד מרץ ומשקעים מתונים מאפריל עד אוקטובר. והטמפרטורה נעה בין 20.1 מעלות צלזיוס ביולי ועד 31.6 מעלות צלזיוס בנובמבר. בחודשים ינואר עד מרץ הלחות באוויר היא המרבית והיא יכולה להגיע ל-83% ואילו הלחות המינימלית שיורדת עד ל-77% היא בחודשים אוגוסט וספטמבר. במטאראם ישנם בממוצע 120 ימי גשם בשנה וכמות המשקעים בה נעה בין 1,200 ל-2,000 מ"מ גשם בשנה.

## אדמיניסטרציה
### גבולות מנהליים

### אזורים מנהליים
העיר מורכבת מ-6 אזורים מנהליים (Kacamatan), הכוללים 50 כפרים/שכונות (Kampung).

## דמוגרפיה
על פי מפקד האוכלוסין משנת 2020 אוכלוסיית העיר מנתה 429,651 תושבים.

### מוצא אתני
 הם תושבי לומבוק הילידים ומהווים את רוב תושבי מטאראם. במטאראם מתגוררים גם אנשים ממוצא  ג'אוואניסי, סיני,  ממוצא אינדונזי וסיני מעורב ומספר קטן של , בעיקר ממוצא תימני.

### דת
ממוזער|הכנסייה הקתולית במטאראם
האסלאם היא הדת של מעל 80% מאוכלוסיית מטאראם. ההינדואיזם היא הדת השנייה בגודלה עם 14% מהאוכלוסייה. והדתות האחרות שניתן למצוא במטאראם הן נצרות, בודהיזם וקונפוציאניזם.

### שפה
תושבי מטאראם מדברים בדרך כלל ב, שהיא שפת האם של תושבי הילידים בלומבוק. אינדונזית היא השפה הנפוצה ביותר בהקשרים עסקיים, כמו גם בענייני חינוך וממשל רשמיים.

## תחבורה
### יבשה
הטרמינל הראשי בעיר נקרא טרמינל מאנדליקה (באינדונזית: Terminal Mandalika) שנמצא במזרח העיר, מלבד זאת ישנו טרמינל נוסף הנקרא קבון רואק (Kebon Roek) שנמצא במערב העיר באזור אמפנאן.

### אוויר
בספטמבר 2011 נסגר נמל התעופה של מטאראם, , והוחלף ב[ הממוקם כ-25 ק"מ דרום-מזרחית למטאראם במרכז האי לומבוק.

### ים
בעבר הנמל המרכזי של מטאראם היה הנמל באמפאנן שהיה נמל ימי שוקק חיים, והיה ממוקם במערבה של העיר מטאראם. עם זאת, בשל העוצמה של זרמי הים של מצר לומבוק, נבחר מיקום אידיאלי יותר עבור הנמל, שנמצא כעת בלמבר וממוקם כ-15 ק"מ דרומית לעיר מטאראם.

## קישורים חיצוניים

* 
* 

## הערות שוליים

קטגוריה:אינדונזיה: ערים
קטגוריה:יישובים שהוקמו ב-1993
ג'וש ריצ'רדס

**ג'ושוע קנת ריצ'רדס** (באנגלית: **Joshua Kenneth Richards**; נולד ב-31 בינואר 2002) הוא טיקטוקר ויוטיובר קנדי. הוא פעיל במספר פלטפורמות מדיה חברתית ומשמש כמנהל האסטרטגיה הראשי בחברת טרילר .

## קריירה
ריצ'רדס נולד ב-31 בינואר 2002 בקולד ספרינגס, אונטריו. יש לו שני אחים צעירים, אוליביה וויליאם. הוא למד בתיכון הקתולי סנט מרי.

ריצ'רדס פעיל מאוד ברשתות החברתיות השונות, ומוכר בעיקר בקרב בני נוער. נכון ליוני 2021, ערוץ הטיקטוק של ריצ'רדס מונה 25.2 מיליון עוקבים (מה שהופך אותו לטיקטוקר ה-53 בגודלו מבחינת מספר עוקבים), בעוד שערוץ היוטיוב שלו מונה 2.41 מיליון רשומים וחשבון האינסטגרם שלו מונה 7.3 מיליון עוקבים. לרוב הוא מעלה סרטוני ריקוד, ליפ-סינק ומערכוני וידאו קצרים.

מאז ינואר 2020 הוא מתגורר בבית "סווי". הוא שיחק במספר סרטים, ביניהם "Brother's Keeper" ו-"Summertime Dropouts". במרץ 2020 ריצ'רדס הוציא לאור שיר דיס על ליל האדי בשם "Still Softish", יחד עם הטיקטוקר ברייס הול. ריצ'רדס הוא מייסד שותף של TalentX Entertainment. ביולי 2020, ריצ'רדס היה לאמן הראשון שחתם על חוזה הקלטות עם Talent X וורנר רקורדס. הוא משקיע ומנהל האסטרטגיה הראשי בחברת טרילר .

על פי דו"ח פורבס שפורסם באוגוסט 2020, ריצ'רדס הרוויח 1.5 מיליון דולר בשנת 2019 מעסקאות החסות הרבות שלו, מה שהופך אותו לכוכב הטיקטוק החמישי מבחינת כמות הרווחים.

בשנת 2022 דורג במקום ה־17 ברשימת יוצרי התוכן המרוויחים ביותר של פורבס, עם רווחים של כ־5 מיליון דולר בשנת 2021.

## קישורים חיצוניים

## הערות שוליים

קטגוריה:יוטיוברים קנדים
קטגוריה:טיקטוקרים
קטגוריה:מהגרים מקנדה לארצות הברית
קטגוריה:אמריקאים שנולדו ב-2002
חרבראנד ואן דן אקהאוט

**חרבראנד ואן דן אקהאוט** (בהולנדית: **Gerbrand van den Eeckhout**; 19 באוגוסט 1621 – 29 בספטמבר 1674) היה צייר בתקופת תור הזהב של הולנד ותלמידו של הצייר רמברנדט.

## ביוגרפיה
ואן דן אקהאוט נולד באמסטרדם, בנו של צורף ממוצא מנוניטי, אשר נמלט לאחר שנת 1585 מאנטוורפן צפונה. בשנת 1631 נפטרה אמו, ואביו נישא בשנית לקורנליה דדל, בתו של אחד ממייסדי לשכת דלפט של חברת הודו המזרחית ההולנדית.

על פי עדותו של ארנולד האוברקן, היה ואן דן אקהאוט תלמידו של רמברנדט. בין עמיתיו ללימודים נמנו פרדיננד בול, ניקולאס מאס וחוברט פלינק, אולם כישוריו וניסיונו נחשבו לנחותים ביחס אליהם. עם זאת, הוא אימץ את סגנונו של רמברנדט במידה כה רבה עד כי ציוריו לעיתים קרובות התבלבלו עם אלו של מורו.

ואן דן אקהאוט לא הסתפק בהעתקת הנושאים האופייניים לרמברנדט, אלא אימץ גם את הצורות, הדמויות, הלבוש היהודי והאפקטים הציוריים של מורו. בשל כך, קשה להעריך במדויק את איכויותיו בשלביה הראשונים של הקריירה שלו. יצירותיו המוקדמות ביותר הן ככל הנראה אלו שבהן חיקה בנאמנות את מאפייניו הייחודיים של רמברנדט. עם זאת, סגנונו התאפיין גם בגוון ירקרק בצללים, שפגע בהרמוניה של יצירותיו, בצבעים עזים ולעיתים צורמים, במשטחים אחידים ובמגע מכחול מהיר יותר מאשר מעודן.

ואן דן אקהאוט התקבל בגיל צעיר לגילדת האמנים של אמסטרדם. עם השנים, הוא הצטיין במיוחד בציור דיוקנאות, בהם דיוקנו של יצחק קומלין (שבעבר זוהה בטעות כפורטרט של ההיסטוריון אולפרט דפר משנת 1669), הנמצא באוסף שטדל בפרנקפורט. לעיתים גיוון ואן דן אקהאוט את סגנונו, כפי שניכר ביצירות כגון "חיילים מהמרים" המיוחסת לחררד טר בורכ, הנמצאת בבית סטאפורד, ו"חיילים חוגגים" מאוספו של המרקיז מביוט. בין יצירותיו הבולטות ביותר נמנות "ישו במקדש" (1662), המוצג במינכן, ו"המן ומרדכי" (1665), המצוי בלוטון האוס.

ואן דן אקהאוט, אשר לא נישא מעולם, היה מוכר גם כחובב אמנות וכמי שקיים קשרים עם משוררים ומדענים. בערוב ימיו התגורר עם גיסתו האלמנה בבית מפואר על גדת הרנחרכט, אחד האזורים היוקרתיים ביותר בתעלות אמסטרדם. הוא נפטר באמסטרדם.

## מבחר יצירותיו

קובץ:Scholar with His Books by Gerbrand van den Eeckhout.jpeg|מלומד עם ספריו
קובץ:Gerbrand van den Eeckhout - Abraham and the Three Angels - WGA7462.jpg|אברהם ושלושת המלאכים (1656), ארמיטאז'
קובץ:Gerbrand van den Eeckhout - Anna toont haar zoon Samuël aan de priester Eli.jpg|חנה מציגה את שמואל בנה בפני עלי (בערך 1665), מוזיאון הלובר
קובץ:Gerbrand van den Eeckhout - Juno, Jupiter and Io.jpg|יונו, יופיטר ואיו (1672)
קובץ:Målning från 1657 föreställande "Josef och hans bröder" - Skoklosters slott - 64697.tif|יוסף ואחיו (1657) טירת סקוקלוסטר
קובץ:Gerbrand van den Eeckhout (1621-1674) - Autoritratto (1659) - Accademia Carrara Bergamo.jpg|דיוקן עצמי
קובץ:The Levite at Gibeah A33096.jpg|הלוי ופילגשו מתארחים בגבעה
קובץ:Isaac Blessing Jacob MET DP145918.jpg|יצחק מברך את יעקב


## לקריאה נוספת

* 


## קישורים חיצוניים

* 

## הערות שוליים

קטגוריה:ציירי תור הזהב של הולנד
קטגוריה:ציירים הולנדים
קטגוריה:הולנדים שנולדו ב-1621
קטגוריה:הולנדים שנפטרו במאה ה-17
קטגוריה:נפטרים ב-1674
ליל האדי

**קול צ'ייס האדסון** (באנגלית: **Cole Chase Hudson**; נולד ב-15 במאי 2002), המוכר בשם **ליל האדי** (**Lil Huddy**), הוא אושיית רשת, זמר ושחקן אמריקאי, המוכר בשל מערכת היחסים שלו עם אושיית הטיקטוק צ'ארלי ד'אמליו ועל שותפתו בייסוד בית הטיקטוק "הייפ האוס". על פי מגזין בילבורד, הוא אחד מעשרת משפיעני המוזיקה הגדולים בטיקטוק, עם מעל ל-32 מיליון עוקבים, ואחד האנשים המשפיעים ביותר בפלטפורמה. הדסון ידוע בסגנון האי-בוי שלו.

## קריירה
הדסון החל את הקריירה שלו במיוזיקלי, כיום טיקטוק. בדצמבר 2019, הדסון היה שותף בייסוד בית הטיקטוק השיתופי "הייפ האוס" עם כוכבי רשת אחרים כדוגמת דייזי קיץ', אלכס וורן, קובור אנון ותומאס פטרו . בנוסף, הוא מנהל ערוץ יוטיוב.

הדסון מיוצג על ידי סוכנות הטאלנטים האמריקאית WME. בדצמבר 2020, הוא חתם על חוזה עם חברת התקליטים אינטרסקופ רקורדס.

הדסון כיכב לצד סידני סוויני בסרטו של משין גאן קלי, "Downfalls High", שעלה לאקרנים ב-15 בינואר 2021*.* ב-21 בינואר הוא הוציא את סינגל הבכורה שלו, "21st Century Vampire". ב-18 בפברואר הוא הוציא את הסינגל השני שלו "The Eulogy of You and Me", שנכתב והופק בשיתוף טראוויס בארקר. ב-22 באפריל הוא הוציא את הסינגל השלישי שלו "America’s Sweetheart", בלדה העוסקת בפרידה ובתוצאות שלה. בווידאו קליפ של השיר השתתפה בהופעת אורח אושיית הרשת והרקדנית צ'ארלי ד'אמליו. ב-6 באוגוסט, הוא הוציא את הסינגל "Don't Freak Out", בהשתתפות איאן דיור, טראוויס בארקר וטייסון ריטר, והכריז על אלבום הבכורה שלו, *Teenage Heartbreak*, אשר יצא לאור ב-17 בספטמבר באותה שנה.

נכון לחודש נובמבר 2021, הוא צבר מעל ל-55.65 מיליון השמעות בספוטיפיי. הוא נכלל ברשימת פורבס 30Under30 לשנת 2022.

## חיים אישיים
הדסון נולד וגדל בסטוקטון, קליפורניה לקול וטאמורה הדסון, מורים בבתי ספר. יש לו שתי אחיות, קאריסה ומרלנה הדסון. בעת שגדל באחד הפרוורים העניים בעיר, הוא החל להתעניין באופנה בגיל צעיר וגילה להקות פופ פאנק כדוגמת My Chemical Romance, בלינק-182 ופול אאוט בוי. כנער, האדי סבל מבריונות והחל להתנהג באופן אובדני, ולבסוף עבר ללמידה מקוונת.

בשנת 2019 הדסון היה בזוגיות עם סינתיה פרקר לתקופה קצרה. הוא היה בזוגיות עם הטיקטוקרית צ'ארלי ד'אמליו בין פברואר לאפריל 2020.

הדסון למד בתיכון ביר קריק  בכיתה ט' וי', עד שבגיל 15 עבר ללמידה מקוונת על מנת להמשיך את קריירת המדיה החברתית שלו ולאחר שסבל מבריונות בתיכון בו למד. הוא למד באופן מואץ וסיים את לימודיו מוקדם מהרגיל, זמן קצר לפני גיל 17.

הדסון ציין את ג'סטין ביבר, BTS, שון מנדס, בילי אייליש וואן דיירקשן כהשראותיו האופנתיות, ואת טראוויס בארקר, משין גאן קלי, אוליביה רודריגו, My Chemical Romance ובלינק-182 כהשראותיו המוזיקליות.

## דיסקוגרפיה
### אלבומי אולפן

### סינגלים

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:יוטיוברים אמריקאים
קטגוריה:טיקטוקרים אמריקאים
קטגוריה:פורבס 30Under30
קטגוריה:אמריקאים שנולדו ב-2002
How Do You Sleep?

"****" (בעברית: "**איך אתה ישן?**") הוא סינגל שהוקלט על ידי האישיות סם סמית'. השיר נכתב על ידי סמית', סוואן קוטצ'ה, מקס מרטין ואיליה סלמנזדה (אשר גם הפיק את השיר). השיר הוא הרצועה השנייה במהודרת הבונוס של האלבום *[[Love Goes]]*.

## וידאו קליפ
הקליפ בוים על ידי גרנט סינגר ופריס גבל. בקליפ, ניתן לראות את סמית' עם להקת בנים אשר לבושים ללא חולצה, תוך שהם רוקדים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי סם סמית'
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים על בדידות
קטגוריה:שירים על שינה
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת קפיטול רקורדס
ביזת רומא (455)

[250px|ממוזער|"גאיזריק בוזז את רומא", [קארל ברולוב]]
בשנת 455 לספירה התקיימה הביזה השלישית של רומא, אחת מבין ארבעת אירועי הביזה שהתרחשו בעת העתיקה. הביזה התבצעה על ידי שבטים ונדלים שהיו במלחמה עם קיסר האימפריה הרומית המערבית, פטרוניוס מקסימוס.

## רקע
בשנות ה-40 של המאה ה-5 השיאו המלך הוונדלי גאיזריק והקיסר הרומי ולנטיניאנוס השלישי את ילדיהם הונריק ויודוקיה בנישואים פוליטיים על מנת לחזק את הברית ביניהם ובשנת 442 חתמו על הסכם שלום (הנישואים התעכבו בשל גילה הצעיר של יודוקיה).

ב-455 נרצח ולנטיניאנוס ופטרוניוס מקסימוס עלה לשלטון. פטרוניוס התחתן עם אלמנתו של ולנטיאנוס ליקיניה אודוקסיה וחיתן את בנו פלדיוס עם יודוקיה כשהוא מבטל בזאת את אירוסיה להונריק.

אולם אודוקסיה שזעמה על רצח בעלה ולנטיאנוס פנתה לעזרה מהוונדלים על מנת להדיח את פטרוניוס מהשלטון, הדבר תאם את שאיפותיו של גאיזריק שטען כי הפרת ברית הנישואין לבנו מהווה עילה לביטול הברית ביניהם והשתמש בעילה זו על מנת לתקוף ולבזוז את רומא והפליג עם אניותיו כשהוא נוחת בנמל אוסטיה, ומשם התקדם לעבר רומא.

## הביזה
לפני שחדרו לעיר הרסו הוונדלים את כל האקוודוקטים של רומא. בתגובה להסתערות הוונדלים ניסו פטרוניוס וחייליו לברוח מהעיר, אך זה נתפס ונהרג על ידי המון רומאי זועם מחוץ לשערי העיר, ככל הנראה יחד עם בנו פלדיוס. לפי מקורות מהתקופה ביקש האפיפיור לאו הראשון להימנע מהרס העיר ומפגיעה בתושביה, גאיזריק נענה לבקשתו ושערי העיר נפתחו בפניו ללא שפיכות דמים.

גאיזריק בזז כמות גדולה של אוצרות מרומא והחריב מבנים רבים בעלי חשיבות היסטורית ותרבותית כגון מקדש יופיטר הקפיטוליני ממנו הסיר את רעפי הברונזה והזהב עם זאת נמנע מפגיעה במבנים נוצריים. ביזת 455 נחשבת יסודית יותר מהביזה הוויזיגותית של 410 ונמשכה 14 ימים רצופים, בעוד שהוויזיגותים שהו רק שלושה ימים בתוככי רומא. על אף שגאיזריק נמנע מטבח בתושבי העיר הוא לא היסס לשבות רומאים רבים, אותם לקח כעבדים.

הכינוי ונדליזם שהפך למטבע לשון רווח מתקשר לחורבן הרב שהותירו אחריהם הוונדלים ברומא. עם זאת יש מחלוקת בין החוקרים לגבי היקף החורבן וממדיו.

## קישורים חיצוניים

קטגוריה:455
קטגוריה:האימפריה הרומית: קרבות
קטגוריה:רומא העתיקה: היסטוריה
חיים חג'ג'

**חיים חג'ג**' (נולד ב-15 באוקטובר 1975) הוא כדורגלן עבר ישראלי, ששיחק בעמדת הקשר ולעיתים שיחק גם כקשר התקפי.

## ביוגרפיה
חג'ג' גדל בראשון לציון ושיחק כילד במועדון ספורט שיכון המזרח והפועל ראשון לציון לפני שעבר למחלקת הנוער של מכבי תל אביב. ב-7 בנובמבר 1992 ערך את הופעת הבכורה בבוגרים במשחק במסגרת גביע הטוטו נגד בית"ר תל אביב. בתחילת עונת 1998/1999 חג'ג' ערך מספר הופעות בגביע הטוטו ובמסגרת הליגה, לפני שעבר להפועל חיפה, עימה זכה באליפות היחידה בתולדותיה. בהמשך שיחק חג'ג' בהפועל באר שבע והפועל ראשון לציון (כדורגל), לפני שחזר למועדון ספורט שיכון המזרח לעונת אחת לפני שפרש מכדורגל.

לחג'ג' עשר הופעות ושער אחד בנבחרת הצעירה.

כיום חג'ג' מאמן את בית הספר לכדורגל בבאר יעקוב במסגרת החברה העירונית באר יעקוב. חג'ג' הוא שומר שבת.

## תארים
;מכבי תל אביב
* אליפות: 1994/1995, 1995/1996
* גביע המדינה: 1993/1994, 1995/1996
* גביע הטוטו: 1992/1993, 1998/1999
;הפועל חיפה
* אליפות: 1998/1999

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:ראשון לציון: כדורגלנים
קטגוריה:ישראלים שנולדו ב-1975
פרס ברברה דקס

[250px|ממוזער|שמאל|הזמרת [ז'יזלה כשייצגה את אנדורה ב-2008 וזכתה בפרס זה]]
**פרס ברברה דקס** (באנגלית: **Barbara Dex Award**) היה פרס הניתן מדי שנה עבור "התלבושת הגרועה ביותר", שלבש אמן על בימת תחרות הזמר של האירוויזיון. הפרס נוסד ב-1997 על ידי אדווין ואן ת'ילו ורוב פארדקאם, מייסדי אתר האינטרנט של ההולנדי של מעריצי האירוויזיון "The House of Eurovision".

הפרס נקרא על שמה של ברברה דקס, הזמרת שייצגה את בלגיה באירוויזיון 1993, בו לבשה שמלת שיפון שקופה למחצה שנעשתה בהכנה עצמית, בראיון ב-2006 אמרה דקס שהיא לא רואה דבר רע בפרס זה שנקרא על שמה.

ב-13 במרץ 2022, Songfestival.be הודיעו כי הם יפסיקו להביא את פרס ברברה דקס, בשל הקונוטציה השלילית הקשורה אליו. במקום זאת, האתר יארגן פרס חדש אשר יחליף את פרס ברברה דקס, עבור "התלבושת הבולטת ביותר".

## זוכי הפרס
250px|ממוזער|שמאל|מפת זוכי פרס ברברה דקס

## קישורים חיצוניים
* 
* אבי זייקנר, ברברה דקס השיקה בוטיק אופנה בבלגיה, באתר Euromix, 19 באוקטובר 2019

## הערות שוליים

קטגוריה:אירוויזיון: אופנה
קטגוריה:פרסי אופנה
קטגוריה:פרסים הומוריסטיים
קטגוריה:פרסי מוזיקה אירופאיים
קטגוריה:ברברה דקס
ג'ורג' וודוורד ויקרשאם

**ג'ורג' וודוורד ויקרשאם** (באנגלית: **George Woodward Wickersham**; ) היה עורך דין אמריקאי, שכיהן כתובע הכללי של ארצות הברית בממשלו של הנשיא ויליאם הווארד טאפט. בהמשך הוא שירת במגוון תפקידים בממשליהם של הנשיאים וודרו וילסון, הרברט הובר ופרנקלין דלאנו רוזוולט.
## ראשית חייו
ג'ורג' ויקרשאם נולד בפיטסבורג, פנסילבניה. הוא התחנך בבתי ספר מקומיים ולמד באוניברסיטת פנסילבניה. הוא למד משפטים והתמחה במשרד עורכי דין. לאחר שהתקבל ללשכת עורכי הדין הוא החל לעבוד במקצוע באופן עצמאי.

ויקרשאם נשא לאישה את מילדרד ונדל ולשניים נולד בן, קורנליוס ונדל ויקרשאם, שלימים היה לעורך דין ובריגדיר גנרל בצבא ארצות הברית.
## קריירה
לאחר כמה שנים בהן עסק בעריכת דין, נכנס ויקרשאם ב-1883 למשרד עורכי הדין הוותיק "סטרונג וקאדוולדר" מניו יורק. ארבע שנים לאחר מכן הוא התקבל כשותף במשרד, ובסופו של דבר שונה שמו של המשרד ל"קאדוולודר, ויקרשאם וטאפט" .

בשנים 1909–1913 כיהן ויקרשאם כתובע הכללי של ארצות הברית בממשלו של הנשיא ויליאם הווארד טאפט. ב-1912 הוא תמך בחברותו של עוזר התובע הכללי, ויליאם ה. לואיס, בלשכת עורכי הדין של ארצות הברית, לאחר שאנשי הדרום מחו על חברותו על רקע היותו אפרו אמריקאי והוועד המנהל של הלשכה הצביע בעד הרחקתו. ויקרשאם שלח מכתבים לכל 4,700 חברי הלשכה ודחק בהם לתמוך בלואיס שסירב לפרוש מהלשכה.

לאחר בחירתו ב-1912 של וודרו וילסון לנשיאות, מינה הנשיא הדמוקרט את אנשיו למשרות בממשל הפדרלי וויקרשאם סיים את כהונתו כתובע הכללי. בשנים 1914–1916 הוא שימש כנשיא לשכת עורכי הדין של ניו יורק.

זמן קצר לאחר כניסתה של ארצות הברית למלחמת העולם הראשונה, מונה ויקרשאם על ידי הנשיא וילסון כחבר במועצת הסחר המלחמתי לקובה.

ב-1929 מינה הנשיא הרברט הובר את ויקרשאם כיושב ראש הוועדה הלאומית לשמירת ואכיפת החוק, שנודעה בשם "ועדת ויקרשאם".

בשנים 1933–1936, בתקופת נשיאותו של פרנקלין דלאנו רוזוולט, היה ויקרשאם חבר במועצה ליחסי חוץ 

ג'ורג' וודוורד ויקרשאם נפטר בניו יורק ב-25 בינואר 1936. הוא נטמן בבית הקברות ברוקסייד שבאינגלווד, ניו ג'רזי.

מאז 1996 מעניקה אגודת הידידים של ספריית המשפטים של ספריית הקונגרס פרס שנתי על שמו של ויקרשאם.

## קישורים חיצוניים

* 'ורג' וודוורד ויקרשאם באתר מחלקת המשפטים של ארצות הברית 
* 

## הערות שוליים

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל ויליאם האוורד טאפט
קטגוריה:בוגרי אוניברסיטת פנסילבניה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1858
קטגוריה:אמריקאים שנפטרו ב-1936
Birdie

"**Birdie**" (בעברית: "**צִפּוֹר קְטָנָה**") הוא שיר שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, *[[Head Above Water]]*. השיר יצא לאור ב-15 בפברואר 2019, על ידי חברת התקליטים BMG, ביחד עם שאר שירי האלבום.

## רקע וכתיבה
השיר נכתב על ידי אבריל לאבין וג'יי. אר. רותם והופק על ידי ג'יי. אר. רותם גם כן. השיר הוא בלדה, הסובבת סביב הרעיון להיות מניפולטיביים במערכת יחסים. בציוץ שפרסמה בטוויטר, חשפה לאבין כי "Birdie" עוסק במערכת יחסים במהלכה היא הרגישה כציפור הכלואה בכלוב. בנוסף לכך, היא דיברה גם על הקונספט שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.7 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של אבריל לאבין ב-16 בפברואר 2019. נכון לינואר 2021, מונה הצפיות שלו עומד על למעלה מ-2.8 מיליון צפיות. אודיו רשמי נוסף הועלה לערוץ היוטיוב של לאבין ב-14 בפברואר 2019, יממה לפני צאתו עם שאר שירי האלבום.

קליפ מילים לא רשמי של השיר הועלה ליוטיוב ב-19 במאי 2019.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2019
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:שירים על בעלי כנף
Bang (מיני-אלבום של ריטה אורה ואיימנבק)

**Bang** (בעברית: **באנג, "קוֹל נֶפֶץ"**) הוא המיני-אלבום הראשון של הזמרת-יוצרת הבריטית ריטה אורה יחד עם התקליטן הקזחי איימנבק. האלבום יצא לאור ב-12 בפברואר 2021, על ידי חברות התקליטים אטלנטיק רקורדס ואסיילום רקורדס.

ב-12 במרץ, הוציאה אורה את האלבום בגרסה אקוסטית.

## רשימת רצועות

### הערות
* רצועה 2, "Bang Bang", מדגם בתוכו קטעים מהשיר "Axel F" שכתב ומבוצע על ידי הרולד פאלטרמאייר, שנדגם גם בשיר "Crazy Frog (Axel F)" משנת 2005.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ריטה אורה
קטגוריה:אלבומי הפתעה
קטגוריה:מיני-אלבומים באנגלית
קטגוריה:מיני-אלבומי חברת וורנר רקורדס
קטגוריה:מיני-אלבומי חברת אטלנטיק רקורדס
קטגוריה:אלבומים שהושפעו בעקבות מגפת הקורונה
Tell Me It's Over

"**Tell Me It's Over**" (בעברית: "**תגיד לי שזה נגמר**") הוא סינגל שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, *[[Head Above Water]]*. השיר יצא לאור ב-12 בדצמבר 2018, על ידי חברת התקליטים BMG רייטס מנג'מנט, כסינגל השני מתוך האלבום.

השיר הגיע למקום ה-36 במצעד השירים הדיגיטליים.

## רקע וכתיבה
השיר נכתב על ידי אבריל לאבין, מליסה בל, ראיין קברה, יוהאן קרלסון וג'סטין גריי והופק על ידי קרלסון גם כן. "Tell Me It's Over" הוא נשמה ומעין בלדת R&B. לאבין הצהירה כי השיר עוסק ב"להיות חזקה כאשר מערכת יחסים מסתיימת". השיר יצא לאור כמה שבועות לאחר צאת השיר "Head Above Water".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## וידאו קליפ
הווידאו קליפ הנלווה של השיר הוקרן בבכורה עולמית ב-12 בדצמבר 2018, בערוץ היוטיוב של אבריל לאבין. הוא מתחיל כאשר ניתן לראות אותה ואת בן הזוג שלה מבלים יחדיו וחוגגים את חג המולד. בהמשך, היחסים ביניהם מדרדרים עד שהוא מנפץ את הטלפון על הרצפה ולאבין מבינה כי היא צריכה להיפרד ממנו.

נכון לינואר 2021, מונה הצפיות של הקליפ עומד על למעלה מ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:בלדות משנות ה-2010
קטגוריה:בלדות נשמה
קטגוריה:בלדות R&B
קטגוריה:סינגלים בהוצאת BMG רייטס מנג'מנט
ריצ'רד מילס ג'וניור

**ריצ'רד מריל מילס ג'וניור** (באנגלית: **Richard M. Mills Jr**; נולד ב-23 בפברואר 1959) הוא דיפלומט אמריקאי המכהן כשגריר ארצות הברית בניגריה. בעבר כיהן בפועל כשגריר ארצות הברית באומות המאוחדות וכן כממונה על היחסים בין ארצות הברית לקנדה. בשנים 2018-2015 היה שגריר ארצות הברית בארמניה.

## ביוגרפיה
מילס נולד בלואיזיאנה אך גדל במישיגן. את התואר הראשון שלו עשה באוניברסיטת ג'ורג'טאון, בנוסף לכך השלים לימודי תואר שני במשפטים מבית הספר למשפטים  באוניברסיטת טקסס. לאחר מכן הוא עשה תואר שני באסטרטגיית ביטחון לאומי באוניברסיטה לביטחון לאומי. לפני עבודתו בשירות החוץ היה מילס עורך דין בוושינגטון די. סי. במספר משרדי עורכי דין.

לאחר שהחל לעבוד בשירות החוץ מילא מילס מספר תפקידים במחלקת המדינה האמריקאית. לאחר מכן הוא היה יועץ כלכלי בשגרירות ארצות הברית שבדבלין, יועץ פוליטי בשגרירות האמריקאית בלונדון, יועץ פוליטי בשגרירות האמריקאית באיסלאמאבאד , יועץ בכיר לענייני דמוקרטיה בשגרירות האמריקאית בבגדאד ובעוד שלל תפקידים אחרים.

ביולי 2014 מונה מילס על ידי נשיא ארצות הברית, ברק אובמה לשמש כשגריר ארצות הברית בארמניה, מילס כיהן בתפקיד זה עד החלפתו באוקטובר 2018.

החל מנובמבר 2018 מילא מילס את תפקיד סגן שגרירת ארצות הברית בקנדה , הוא כיהן כסגן שגריר עד התפטרותה של השגרירה קלי קרפט באוגוסט 2019 ובשל התפטרותה של קפרט הפך לשגריר האמריקאי בקנדה בפועל ואף קיבל את התואר ה"ממונה על היחסים".

בינואר 2020 מונה מילס לתפקיד סגן שגרירת ארצות הברית באו"ם, גם הפעם עבד תחת השגרירה קרפט, המינוי אושר על ידי הסנאט באוגוסט 2020 והוא נכנס לתפקידו בנובמבר של אותה שנה.

מייד עם השבעתו לנשיאות הכריז נשיא ארצות הברית ג'ו ביידן כי מילס ימלא באופן ארעי את תפקיד שגריר ארצות הברית באו"ם עד שהסנאט יאשר את מינויה של לינדה תומאס-גרינפילד. ביולי 2024 מונה לשגריר ארצות הברית בניגריה.

## קישורים חיצוניים

## הערות שוליים

קטגוריה:חברי הקבינט של ארצות הברית בממשל ג'ו ביידן
קטגוריה:נשיאות דונלד טראמפ הראשונה: אישים
קטגוריה:נשיאות ברק אובמה: אישים
קטגוריה:אמריקאים ילידי לואיזיאנה
קטגוריה:שגרירי ארצות הברית באו"ם
קטגוריה:שגרירי ארצות הברית
קטגוריה:שגרירים בארמניה
קטגוריה:שגרירים בניגריה
קטגוריה:בוגרי אוניברסיטת ג'ורג'טאון
קטגוריה:בוגרי בית הספר למשפטים באוניברסיטת טקסס באוסטין
קטגוריה:בוגרי האוניברסיטה לביטחון לאומי
קטגוריה:אמריקאים שנולדו ב-1959
לאנסייר 360

**לאנסאייר 360** הוא מטוס לבנייה עצמית של חברת לאנסאייר. המטוס נועד להגיע לביצועים גבוהים וכוח ג'י גבוה מאוד.

## גלריה

קובץ:Lancair360Landing.jpg|לאנסאייר 360 בנחיתה
קובץ:lancair 360.jpg|לאנסאייר 360 בהמראה
קובץ:4X-ADV.jpg|לאנסאייר 360


## קישורים חיצוניים

* 

## הערות שוליים

קטגוריה:מטוסי אווירובטיקה
קטגוריה:מטוסים קלים
קטגוריה:מטוסים לבנייה עצמית
קטגוריה:קצרמר מטוסים
2021 בנמיביה

אירועים בשנת **[[2021]]** ב**[[נמיביה]]**.

## הנהגה
* נשיא: האגה גיינגוב
* סגן נשיא: ננגולו מבומבה
* ראש הממשלה: סאארה קוגונגלווה
* השופט הראשי של נמיביה: פיטר שבוט

## אירועים
מתמשך – מגפת הקורונה בנמיביה.
* 11 בינואר – קידוחי המבחן לנפט על ידי חברת ReconAfrica היוסטונית (לשעבר Reconnaissance Energy Africa Ltd), מתחילה בדלתא אוקוואנגו.

## ספורט
* מרץ – ליגת העל בכדורגל בנמיביה אמורה להתחיל את עונתה הראשונה.

## קישורים חיצוניים

נמיביה
קטגוריה:שנים בנמיביה
נמיביה
הר קלירי

**הר קלירי** (באנגלית: **Mount Cleary**) הוא פסגה ברכס קירקווד, באזור חוף סקוט של ארץ ויקטוריה, שבאנטארקטיקה.

הפסגה ממוקמת בקצה הצפוני של מסיב אנדוור.

גובהה של הפסגה 1,400 מטרים מעל פני הים; הפסגה היא ההר ה-3,189 בגובהו באנטארקטיקה.

הפסגה מתנשאת מעל בקע פא טיו טיו, שמצפון לפסגה.

## היסטוריה
### מקור השם

הפסגה נקראת על שמו של פיטר קלירי (Peter Cleary), אשר שירת בחטיבה האנטארקטית של ניו זילנד מאז שנת 1978, ואשר עבד במסגרת תוכניות חקר של ניו זילנד ושל בריטניה, כמפעיל כלבים, ועסק בתמיכה לוגיסטית.

## קישורים חיצוניים
* הר קלירי באתר הסקר הגאולוגי של ארצות הברית
* הר קלירי באתר הגאזט האנטארקטי של ממשלת אוסטרליה
* הר קלירי באתר הגאזט האנטארקטי המשווה SCAR של ממשלת אוסטרליה
* הר קלירי באתר peakery (מרחקים לאתרים סמוכים)

## הערות שוליים

קלירי
קלירי
2021 במלאווי

ערך זה מפרט אירועים משנת **[[2021]]** ב**[[מלאווי]]**.

## הנהגה
* נשיא: לזרוס צ'אקוורה (משנת 2020)
* סגן נשיא: סאולוס צ'ילימה (משנת 2020)

## אירועים
מתמשך – מגפת הקורונה במלאווי
* 12 בינואר – הנשיא צ'אקוורה מכריז על מצב אסון על רקע עלייה במקרי הקורונה, לאחר ששני שרי הממשלה מתו מנגיף הקורונה.
* 18 בינואר – נגיף הקורונה: המדינה הולכת לסגר בפעם הראשונה מאז החלה המגפה. במלאווי יש 12,470 נדבקים בקורונה ו-314 מקרי מוות, אך חלה עלייה של 40% בהדבקה בינואר.

## נפטרו
* 12 בינואר
** לינגסון בלקניאמה, פוליטיקאי, שר השלטון המקומי; קורונה.
** סידיק מיה, 56, פוליטיקאי, חבר פרלמנט (2004–2014), שר הביטחון (2009–2010), שר התחבורה והעבודות הציבוריות (מאז 2020); קורונה.

## ראו גם
* מגפת הקורונה באפריקה

## קישורים חיצוניים

## הערות שוליים

מלאווי
קטגוריה:שנים במלאווי
מלאווי
2021 במאלי

אירועים בשנת **[[2021]]** ב**[[מאלי]]**.

## הנהגה
* נשיא: בא נדאו (ביניים)
* ראש הממשלה: מוקטאר אואנה (ממלא מקום)
* הוועדה הלאומית להצלת העם:
** יו"ר: אל"ם אסימי גויטה

## אירועים
מתמשך – מגפת הקורונה במאלי ומלחמת האזרחים במאלי.
* 2 בינואר – שני חיילים צרפתים נהרגים באזור מנאקה. אל-קאעידה במגרב האסלאמי תובע אחריות.
* 13 בינואר – שלושה שומרי שלום של האו"ם מחוף השנהב נהרגים על ידי מטען חבלה מאולתר על הכביש בין דואנטזה לטימבוקטו. שישה חיילים נוספים נפצעו.
* 20 בינואר – המשטרה משתמשת בגז מדמיע להפצת 1,000 מפגינים נגד 5,100 כוחות הצבא הצרפתי במחוז.
* 24 בינואר
** שישה חיילים נהרגים בשתי פעולות מתואמות בבולקסי ובמונדורו, אזור מופטי.
** רועי פולני וחקלאי דוגון חותמים על הסכם הומניטרי שלישי לסיום הלחימה בקורו, אזור מופטי.
* 25 בינואר – חותם חיל הים האמריקני, טוני דדולף, נידון לעשר שנות מאסר בגין רצח הכומתה הירוקה של הכוח האמריקני לוגן מלגר בעת ששירת בשנת 2017 במאלי.

## נפטרו
[שמאל|ממוזער|124x124 פיקסלים|[מודיבו קייטה (נולד בשנת 1942)]]
* 2 בינואר – מודיבו קייטה, פוליטיקאי, ראש ממשלת מאלי (נולד ב-1942).

## קישורים חיצוניים

## הערות שוליים

מאלי
קטגוריה:שנים במאלי
מאלי
לקחי ההיסטוריה

**לקחי ההיסטוריה** (באנגלית: **The Lessons of History**) הוא ספר שיצא ב-1968 ונכתב על ידי ויל דוראנט ואריאל דוראנט, שנכתב במטרה לתאר מגמות לאורך ההיסטוריה.

את הספר פרסמו הכותבים כהמשך לספרם בעל 11 הכרכים "סיפור הציוויליזציה", כמעין תקציר המלווה בהערות. הסופרים פרסמו כי מטרתם בספר הייתה לשפוך אור על מגמות חוזרות בנושאים כמו "טבע האדם" והתנהלותן של מדינות, התרחשויות מפתח בהווה, והערכות לגבי מגמות עתידיות.

פרקי הספר סוקרים נושאים שונים על פני 5000 שנים, ועוסקים בגאוגרפיה, ביולוגיה, גזע (אדם), אופי, מוסר, דת, כלכלה, סוציאליזם, שלטון, מלחמה, צמיחה ובליה ובנושא הקידמה.

## ראו גם
* קיצור תולדות האנושות

## לקריאה נוספת
* ויל דוראנט ואריאל דוראנט, **לקחי ההיסטוריה**, כנרת זמורה-ביתן דביר וסלע מאיר, 2020, 176 עמודים

## קישורים חיצוניים
* הספר "לקחי ההיסטוריה", באתר "עברית"

קטגוריה:ספרי 1968
הר גאוס (ארץ ויקטוריה)

**הר גאוס** (באנגלית: **Mount Gauss**) הוא הר ברכס קירקווד, באזור חוף סקוט של ארץ ויקטוריה, שבאנטארקטיקה.

ההר הוא ההר הצפוני ביותר ברכס קירקווד.

ההר ממוקם 5.5 קילומטרים צפונית-מזרחית להר צ'טווינד, מצידו הדרומי של קרחון מוסון.

גובהו של הר גאוס 1,043 מטרים מעל פני הים.

פסגת ההר היא סלע שחור.

## היסטוריה
### גילוי ומיפוי ההר

ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

משלחת דיסקברי נתנה להר את שמו.

ההר נקרא על שם המתמטיקאי והאסטרונום הגרמני קרל פרידריך גאוס, וזאת מאחר שגאוס חישב את המיקום של הקוטב המגנטי הדרומי, בין השנים 1838–1839.

## ראו גם
* הר גאוס (ארץ קייזר וילהלם השני) - הר באנטארקטיקה הנקרא אף הוא על שם קרל פרידריך גאוס.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA285&lpg=PA285&dq=%22Mount+Gauss%22+off-lying&source=bl&ots=6UMgGAMi7K&sig=ACfU3U2cTTD2qEFploDCZZf56t-rI2Cwtg&hl=en&sa=X&ved=2ahUKEwiRzdG1h8fuAhUIr6QKHe33CvEQ6AEwAnoECAIQAg#v=onepage&q=%22Mount%20Gauss%22%20off-lying&f=false Sailing Directions for Antarctica: Includes Islands South of Latitude 60°]**, P 285

• United States. Defense Mapping Agency. Hydrographic Center, **[https://books.google.co.il/books?id=6ASyUn0hRf4C&pg=PA236&lpg=PA236&dq=%22Mount+Gauss%22+off-lying&source=bl&ots=uWtSrIHD40&sig=ACfU3U08K_zl5NPAlKg8eD_sL3ryRNPYbQ&hl=en&sa=X&ved=2ahUKEwiRzdG1h8fuAhUIr6QKHe33CvEQ6AEwAHoECAUQAg#v=onepage&q=%22Mount%20Gauss%22%20off-lying&f=false Sailing Directions for Antarctica: Including the Off-lying Islands South of Latitude 60°]**, P 235

## קישורים חיצוניים
* הר גאוס באתר הסקר הגאולוגי של ארצות הברית
* הר גאוס באתר הגאזט האנטארקטי של ממשלת ניו זילנד
* הר גאוס באתר הגאזט האנטארקטי של ממשלת אוסטרליה
* הר גאוס באתר הגאזט האנטארקטי המשווה SCAR של ממשלת אוסטרליה
* מפת אזור הר גאוס
* מזג אוויר נוכחי מעודכן בהר שולדר
** תחזית מזג אוויר עדכנית ארוכת טווח עבור הר שולדר
** נתוני מזג אוויר היסטוריים עבור הר שולדר
** סטטיסטיקות מזג אוויר עבור הר שולדר

## הערות שוליים

גאוס
גאוס
יצחק זאב הלוי סולובייצ'יק (השני)

הרב **יצחק זאב הלוי סולובייצ'יק** (נולד בכ"ב בכסלו ה'תשכ"ה, 27 בנובמבר 1964) הוא ראש אחת מישיבות בריסק בירושלים.

## ביוגרפיה
נולד בירושלים ליהודית שטרנבוך ולרב משולם דוד הלוי סולובייצ'יק, והיה הראשון מנכדי הרב מבריסק שנקרא על שמו. למד בתלמוד תורה עץ חיים בירושלים, לאחר מכן למד אצל אביו, שם עשה את עיקר לימודו.

נישא לחוה בת הרב ברוך דב פוברסקי ראש ישיבת פוניבז'.

שנים ספורות לאחר נישואיו החל למסור חבורות לתלמידי הישיבה בראשות אביו, ובהמשך התמנה לר"מ שם. שיעורו ממוקד בחידושי אביו הרב וסבו הרב יצחק זאב.

כשנחלש אביו הוא החל להחליף אותו בתפקידו בישיבה ולאחר פטירת אביו הוכרז במסע הלוויה שהוא ימלא את מקומו בראשות הישיבה.

## קישורים חיצוניים
* 

יצחק זאב
קטגוריה:רבנים ליטאים ישראלים
קטגוריה:ראשי ישיבה ליטאים בישראל
קטגוריה:בוגרי ישיבת עץ חיים
קטגוריה:בוגרי ישיבת בריסק-ירושלים
קטגוריה:ישראלים שנולדו ב-1964
קטגוריה:תל ארזה: אישים
רנאטו דולבקו

**רנטו דולבקו** (באיטלקית: **Renato Dulbecco**; 22 בפברואר 1914 – 19 בפברואר 2012) היה וירולוג איטלקי-אמריקאי, חתן פרס נובל לפיזיולוגיה או לרפואה לשנת 1975 בזכות מחקרו על האונקווירוס, שהם וירוסים הגורמים לסרטן כאשר הם פוגעים בתאים של בעלי חיים.
הוא למד באוניברסיטת טורינו תחת ג'וזפה לוי עם חבריו ריטה לוי-מונטלצ'יני וסלבדור לוריא, שעברו איתו לארצות הברית וזכו גם הם בפרס נובל.
דולבקו כיהן כפרופסור ב.

## קורות חייו
דולבקו נולד בקטנזארו באיטליה, ובילדותו גר באימפריה שבמחוז החוף ליגוריה. הוא סיים את התיכון בגיל 16 והחל ללמוד באוניברסיטת טורינו. למרות התעניינותו במתמטיקה ופיזיקה הוא נרשם ללימודי רפואה. בגיל 22 סיים תואר באנטומיה ופתולוגיה תחת הנחייתו של ג'וזפה לוי. באותן שנים פגש את ריטה לוי-מונטלצ'יני ואת סלבדור לוריא, שאיתם עבר בהמשך לארצות הברית.
הוא גויס כקצין רפואה ושירת בצבא האיטלקי בין השנים 1936–1938. ב-1940 כאשר איטליה הצטרפה למלחמת העולם השנייה הוא גויס שוב ונשלח לחזית מול צרפת ואחר כך בחזית בברית המועצות ונפצע. לאחר שהבריא הצטרף למחתרת אשר לחמה בגרמנים.

## פעילותו המדעית
לאחר המלחמה חזר לזמן קצר למעבדתו של לוי, אך עזב עם חבריו לאוניברסיטת אינדיאנה, שם עסק בחקר בקטריופאג' עם סלבדור לוריא.
בקיץ 1949 עבר למכון הטכנולוגי של קליפורניה שם הצטרף ל"קבוצת הפאג'" של מקס דלבריק.
באותו הזמן התחיל לחקור את וירוס האונקווירוס בבעלי חיים עם דגש על משפחת הווירוסים Polyomavirus.

ב-1962 עבר למכון סאלק לביולוגיה. ב-1970 עבר למכון לחקר הסרטן, שם בהמשך קיבל את התואר פרופסור.

בשנת 1975 זכה בפרס נובל לפיזיולוגיה או לרפואה עם הווארד מרטין טמין, אותו החל להנחות ב-1950, ועם דייוויד בולטימור. הזכייה הייתה על ההסבר כיצד וירוס מחולל גידול משפיע על החומר הגנטי של התא. הווארד ודייוויד גילו במקביל כיצד אונקווירוסים (וירוסים שיכולים לגרום לגידולים) פועלים על החומר הגנטי של התא באמצעות שעתוק לאחור.
אף על פי שדולבקו לא היה שותף באף אחד מהמחקרים, הוא זכה על כך שלימד אותם שיטות שקידמו את מחקרם.

ב-1986 היה שותף במיזם פרויקט גנום האדם.

בשנים 1993–1997 חזר לאיטליה, כנשיא של המכון לטכנולוגיות ביו-רפואיות במילאנו, במקביל להמשך עבודתו במכון סאלק לביולוגיה.

הוא המשיך בחקר תאים סרטניים עד 2011.

## פרסים
* 1965 – Marjory Stephenson Prize
* 1973 – Louisa Gross Horwitz Prize
* 1975 – פרס נובל לפיזיולוגיה או לרפואה
* 1976 – Selman A. Waksman Award in Microbiology

## קישורים חיצוניים

* 
* 

קטגוריה:אנשי צבא איטלקים במלחמת העולם השנייה
קטגוריה:בוגרי אוניברסיטת טורינו
קטגוריה:מהגרים מאיטליה לארצות הברית
קטגוריה:עמיתים זרים בחברה המלכותית
קטגוריה:זוכי פרס נובל איטלקים
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:אמריקאים שנולדו ב-1947
קטגוריה:איטלקים שנולדו ב-1947
קטגוריה:אמריקאים שנפטרו ב-2012
קטגוריה:איטלקים שנפטרו ב-2012
קטגוריה:זוכי פרס אלברט לסקר למחקר רפואי בסיסי
Triangle

ממוזער|250px|הצמד בחדר הקלטות
**Triangle** (בעברית: **[[משולש]]**; ידועים גם כ**טרייאנגל**) הוא צמד מוזיקלי ישראלי, שהוקם ב-2018 על ידי עידו נצר ועמית מרדכי.

## רקע
נצר ומרדכי הכירו ב-2011 כשהיו בכיתה ז'. עד שנת 2017, הצמד הפיק מספר רמיקסים לשירים מוכרים באופן לא רשמי. בשנת 2018, הצמד החל ליצור מוזיקה באופן רשמי, בשם "Triangle".

## קריירה
בשנת 2018, הצמד השתתף בתחרות רימקסים ישראלית לשיר "מי את" של הזמר אברהם טל וזכה במקום הראשון. ב-6 בנובמבר 2018, הצמד הוציא לאור את הרצועה "WICKD" על ידי חברת התקליטים "Spinnin' Records". הרצועה זכה ל-200,000 צפיות ביוטיוב. ב-18 בפברואר 2019, הצמד ומיסטר בלאק הוציאו לאור את הרצועה "Ravin", שצברה כ-200,000 צפיות ביוטיוב. ב-31 במאי 2019, הצמד והזמרת הישראלית מאי ספדיה הוציאו את הטרק "Every Second". ב-19 במרץ 2020, הצמד והדי ג'יי הישראלי סקאזי הוציאו את הטרק "Ayy Muchacho", שצבר כ-340,000 צפיות ביוטיוב. ב-14 במאי 2020, הצמד והדי ג'יי האמריקאי KSHMR הוציאו את הטרק "Alone" שצבר כשני מיליון השמעות בספוטיפיי. ב-29 בנובמבר הצמד הלחין, כתב והפיק את השיר "הכל מהתחלה" של ים רפאלי, שהיה לשיר הישראלי הראשון שהופק על ידי הצמד. השיר הגיע למקום התשיעי ב.

ב-11 באוקטובר 2020, הצמד, נועם זלטין ורון כרמי כתבו את השיר "Set Me Free" לקדם הישראלי לאירוויזיון 2021. השיר נכתב, הולחן והוקלט ארבעה ימים לפני תום מועד הגשת הסקיצות לתאגיד השידור הציבורי "כאן 11". השיר נכתב בהשראת מגפת הקורונה, ששינתה את המציאות היומית שאנו חיים. בראיון לאתר "חי פה", נועם זלטין סיפר כי החיבור שלו עם הצמד היה בזכות סבו של עידו, אפי נצר. ב-2 בדצמבר 2020, תאגיד השידור הציבורי הכריז כי השיר העפיל לשלב הצבעת הציבור, שנמשכה עד 13 בדצמבר. ב-3 בינואר התאגיד פרסם כי השירים "Set Me Free", "La La Love" ו-"Ue La La" עלו לשלב הבא. ב-25 בינואר 2021 התקיים המשדר "השיר שלנו לאירוויזיון 2021", בו הוכרז כי השיר שנבחר לייצג את ישראל באירוויזיון 2021 הוא "Set Me Free". השיר הופיע בחצי הגמר הראשון של תחרות האירוויזיון ואף העפיל לגמר, שם הגיע למקום ה-17.

ב-31 בינואר 2021, הצמד כתבו, הלחינו (בשיתוף עם ים רפאלי) והפיקו את השיר "יהלום" של הזמרת אגם בוחבוט. על פי ראיון באתר מאקו, בוחבוט קיבלה את השיר מהצמד ומרפאלי כבר לפני חצי השנה. בנוסף היא אמרה כי: "ברגע ששמעתי את השיר, ידעתי שאוציא אותו לאור". במרץ 2021, הצמד הפיק את השיר "אין אף אחד" של ים רפאלי ובהמשך הפיקו עבורו גם את השיר "דרמה". ביוני באותה שנה, הפיקו לשחר סאול את השיר "תיקו תיקו". ב-30 ביולי הוציאו לאור גרסת רמיקס לשיר "סיבת הסיבות" של ישי ריבו. כמו כן באותו חודש לרגל זכייתה של מכבי חיפה באליפות המדינה בכדורגל, הוציאו ביחד עם הזמרת עדן בן זקן גרסה מחודשת של השיר ״ירוק בעיניים״, שהיא שיר האליפות הרשמי של מועדון הכדורגל מכבי חיפה לאותה השנה. ב-19 בינואר 2022 הפיקו את השיר "דובשנייה" של אגם בוחבוט, שחר סאול ונורוז.

## קישורים חיצוניים

* 

## הערות שוליים

קטגוריה:צמדים מוזיקליים ישראלים
קטגוריה:להקות פופ ישראליות
קטגוריה:הרכבי מוזיקה אלקטרונית ישראלים
קטגוריה:להקות שהוקמו בשנת 2018